જોકે અમિતાભ બચ્ચન અન્ય ફિલ્મ-સ્ટાર્સથી ક્યાંય જુદાં છે. જેમ સરકારી ઓફિસમાં મોડા આવનાર અને વહેલાં ઘેર જનાર સામસામે ભટકાઈ જતાં હોય છે, તેમ અમિતાભ જેવા રાતે ત્રણ-ચાર વાગ્યે સુઈ જાય અને જતાં પહેલાં ગુડ નાઈટ કે શબ્બા ખેર કરે તે સમયે કેટલાંક ઉત્સાહીઓ ઉઠીને બ્રશ કરતાં હોય છે. અમિતાભ તો ત્રણ-ચાર કલાક જ ઊંઘે છે. અને એટલી ઊંઘ એમને પૂરતી લાગે છે. ઊંઘતા પહેલાં એ બ્લોગ લખે છે અને દિવસ દરમિયાન શું કર્યું એનાં ફોટોગ્રાફ્સ પોસ્ટ કરે છે અને વિચારો લખે છે. પણ અમિતાભ મોડા સુઈને પણ વહેલાં ઉઠી કામ-ધંધે લાગી જાય છે. અમિતાભની સફળતા જોતાં રાતે મોડા સુવાથી પણ ફાયદો થતો હશે એવું ચોક્કસપણે માની શકાય.